stanford-oval/wikipedia huggingface dataset:
Mekes 4000

Mekes 4000 oli suomalaisen Parkanossa toimineen Mekes Oy:n 1965–1966 valmistama takavetoinen kaksipaikkainen kuljetustraktori jonka lempinimi oli Muuli. Mekes 4000 oli eräänlainen traktorin ja maastoauton välimuoto ja valmistaja kutsui sitä traktoriajoneuvoksi. Traktorin suunnittelussa tehdyt virheet kaatoivat hankkeen jo alkuvaiheissa. Koska traktorissa oli isot vetopyörät takana ja pienemmät vetämättömät pyörät edessä ohjaamon ja moottorin alla oli se maastossa epävakaa ja kaatui jo esittelyajossa ylämäessä selälleen.
Mekes 4000:n moottorina oli 28 hevosvoiman nelitahtinen kaksisylinterinen Steyr-Puch boxerimoottori. Kuljettajan ja apumiehen paikat olivat edessä ja niiden välissä oli moottoritila. Traktorin moottori ja vaihdelaatikko olivat peräisin Steyr-Puch Hafflinger maastoautosta jonka valmistamista Suomessa Mekes Oy suunnitteli myös samaan aikaan. Traktorin ajonopeus oli 30 km/h.
Mekes 4000-traktoria valmistettiin 10 kappaleen sarja ja lisäksi 2 prototyyppiä. Kaksi traktoreista on säilynyt ja toinen niistä on nykyisin Parkanon Seudun Automuseossa.
Aiheesta muualla

Vanhatkoneet.fi : Kuva Mekes 4000 Muuli-traktorista
Kuvia Mekes 4000 trkatorista Parkanon Seudun Mobilistit ry:n sivulla
Marée Noire

| Marée Noire Beneath the Massacre |
| --- | --- | --- |

EP-levyn tiedot
 Julkaistu: 14. syyskuuta 2010
 Tuottaja(t): Chris Donaldson
 Tyylilaji: tekninen death metal brutaali death metal
 Kesto: 12.54
 Levy-yhtiö: Prosthetic
Beneath the Massacren muut julkaisut
| Dystopia 2008 | Marée Noire 2010 | Incongruous 2012 |
Marée Noire on kanadalaisen death metal -yhtye Beneath the Massacren vuonna 2010 julkaistu EP-levy. Albumi on järjestyksessään yhtyeen toinen EP ja kaiken kaikkiaan neljäs julkaisu.
Albumin ranskankielinen nimi Marée Noire (suom. musta vuorovesi) tarkoittaa vertauskuvallisesti raakaöljyn aiheuttamaa saastumista. Yhtyeen laulaja Elliot Desgagnésin mukaan vaikka albumin nimen ja sanoituksien voidaan luulla liittyvän sopivan ajankohdankin vuoksi vuoden 2010 Meksikonlahden öljyonnettomuuteen, ne eivät välttämättä suoraan liity toisiinsa. Albumin sanoilla Desgagnés on koittanut selittää Albert Camus'n Sisyfoksen myytti -kirjan tarinan, jolla tarkoitetaan, että ihmisen elämällä ei ole mitään merkitystä eikä sillä kuulukaan olla merkitystä.
Kappaleet

The Casket You Sleep In – 3.13
Black Tide – 2.27
Drill Baby Drill – 0.42
Designed to Strangle – 2.51
Anomic – 3.41
Kokoonpano

Elliot Desgagnés – laulu
Chris Bradley – kitara
Dennis Bradley – basso
Justin Rousselle – rummut
Arvostelut

AllMusic:
Kaaoszine: 10/10
Aiheesta muualla

Marée Noire Discogsissa. (englanniksi)
Albumi Marée Noire Encyclopaedia Metallum -sivustolla (englanniksi)
Malajalit

| Malajalit |
| --- | --- |
Asuinalueet:   Intia 41 838 819  Yhdistyneet arabiemiraatit 1 014 000  Kuwait 634 728  Saudi-Arabia 595 000  Qatar 445 000  Malesia 228 900  Oman 195 300  Bahrain 101 556  Yhdysvallat 84 000  Australia 53 206  Israel 46 600  Yhdistynyt kuningaskunta 45 264  Kanada 30 000  Singapore 26 000  Irlanti 10 642  Pakistan 6 000  Uusi-Seelanti 6 000  Saksa 5 867  Indonesia 4 000  Itävalta 3 784  Suomi 719  Japani 500
Kielet:  malajalam
Uskonnot:  hindulaisuus (54,73 %), islam (26,56 %), kristinusko (18,38 %), muut (0,33 %)
Malajalit tai keralalaiset ovat dravidalainen etnolingvistinen ryhmä, joka on peräisin nykyisestä Keralan osavaltiosta Intiassa, asuttaen sen lounaispuolisen Malabarrannikon. He puhuvat pääasiassa malajalamin kieltä äidinkielenään. Keralan osavaltio luotiin vuonna 1956 osavaltioiden uudelleenjärjestelylailla. Sitä ennen 1800-luvulta lähtien oli olemassa Cochinin kuningaskunta, Travancoren kuningaskunta, Malabarin alue ja Britannian Intian Etelä-Kanara. Malabarin alueen hallinta siirtyi briteille kolmannessa Mysoren sodassa (1790–1792) Tipu Sultanilta. Ennen sitä Malabarin alue oli useiden valtakuntien alaisuudessa, mukaan lukien Calicutin zamoriinit, Tanurin kuningaskunta, Arakkalin kuningaskunta, Kolathunadu, Valluvanadin kuningaskunta ja Palakkad Raja.
Intian vuoden 2011 väestönlaskennan mukaan Keralassa oli noin 33 miljoonaa malajalia, mikä oli 96,7 prosenttia osavaltion koko väestöstä. Malajalivähemmistöjä löytyy myös naapuriosavaltioista Tamil Nadusta, lähinnä Kanyakumarin piirikunnasta ja Nilgirien piirikunnasta, ja Dakshina Kannadan piirikunnasta Karnatakasta sekä muilta Intian metropolialueilta. 1900-luvun loppupuoliskolla Persianlahden maihin on muodostunut merkittäviä malajaliyhteisöjä, kuten Yhdistyneisiin arabiemiraatteihin, Bahrainiin, Saudi-Arabiaan, Omaniin, Qatariin ja Kuwaitiin, sekä vähemmässä määrin muihin kehittyneisiin kansakuntiin pääasiassa maahanmuuttajataustalla, kuten Malesiaan, Singaporeen, Yhdysvaltoihin, Yhdistyneeseen kuningaskuntaan, Australiaan, Uuteen-Seelantiin ja Kanadaan. Vuodesta 2013 lähtien maailmassa oli arviolta 1,6 miljoonaa etnistä malajalilaista ulkomaantyöntekijää. Malajalien arvioitu väestö Malesiassa vuonna 2020 oli noin 348 000, mikä on 12,5 prosenttia Malesian intialaisesta väestöstä, mikä tekee heistä toiseksi suurimman intialaisen etnisen ryhmän Malesiassa tamilien jälkeen. Suurimman osan Malesian malajalilaisesta 18–30 -vuotiaasta väestöstä tiedetään olevan joko kolmannen, neljännen tai viidennen sukupolven Malesian kansalaisia. A. R. Raja Raja Varman mukaan Malajalam oli paikan nimi, ennen kuin siitä tuli ihmisten puhuman kielen nimi.
Aiheesta muualla

Kuvia tai muita tiedostoja aiheesta Malajalit Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Malayali
Käännös suomeksi
Doru Sechelariu

Doru Sechelariu (s. 19. marraskuuta 1992 Bacău) on romanialainen moottoriurheilija. Hänen isänsä Dumitru Sechelariu toimi Bacăun pormestarina vuosina 1996-2004.
Ura

Doru aloitti uransa karting-sarjoissa vuonna 2002. Vuonna 2006 hän ajoi kaksi kilpailua Formula Renault 1.6 Belgium -sarjassa. Hän ajoi täyden kauden seuraavana vuonna sijoittuen kuudenneksi. Samana vuonna Doru ajoi Britannian Formula BMW -sarjassa ja oli loppupisteissä sijalla 22. Vuonna 2008 Doru kilpaili Formula BMW Europe -sarjassa sijoittuen 15:nneksi. Doru toisti sijoituksensa seuraavana vuonna. Hän ajoi myös kahdeksan kilpailua European F3 Open -sarjassa sijoittuen 16:nneksi. Vuonna 2010 Doru kilpaili GP3-sarjassa Tech 1 Racing -tallissa saavuttamatta pisteitä. Hänen parhaiksi sijoituksikseen jäivät kaksi yhdeksättä sijaa, jotka tulivat molemmista Turkin kilpailuista.
Doru harrastaa hiihtoa, koripalloa ja tennistä. Hän on myös ilmoittanut lempikuljettajiensa olevan Fernando Alonso ja Giancarlo Fisichella.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Tech 1 Racing | ESPFEA 22 | ESPSPR Kesk. | TURFEA 9 | TURSPR 9 | EURFEA Kesk. | EURSPR 20 | GBRFEA Kesk. | GBRSPR 17 | GERFEA 10 | GERSPR DSQ | HUNFEA 14 | HUNSPR 21 | BELFEA Kesk. | BELSPR 20 | ITAFEA 21 | ITASPR 18 | 0 | 29. |
Dundas Street

Dundas Street (lausutaan [ˈdʌnˌdæs]) on Kanadan Ontariossa sijaitseva itä-länsi-suuntainen tie. Se yhdistää Toronton keskustan Toronton suurkaupunkialueen läntisiin osiin, ja toimii keskeisenä liikenneväylänä suurkaupunkialueella. Tie rakennettiin alun perin 1700-luvulla sotilastarkoituksiin, ja siksi kaartaa jossakin määrän rantaviivan mukana säilyttääkseen etäisyyden rannasta. Tien rakennutti Ylä-Kanadan kuvernööri John Graves Simcoe yhdistämään Ontariojärven sataman nykyisen Londonin kohdalle suunniteltuun kaupunkiin. Dundas Street on nimetty 1700-luvulla eläneen skottilaisen poliitikon Henry Dundasin mukaan.
Tie Toronton kartalla
Yonge–Dundas Square Dundas Streetin ja Yonge Streetin risteyksessä
Dundas Street Toronton Chinatownin kohdalla
Dundas Street Mississaugassa
Aiheesta muualla

Kuvia tai muita tiedostoja aiheesta Dundas Street Wikimedia Commonsissa
Merun kansallispuisto

| --- | --- |
Sijainti:  Kenia
Lähin kaupunki:  Meru
Pinta-ala:  870 km2
| --- | --- |
Nimi alkuperäiskielellä:  Meru National Park
Tyyppi:  Kansallispuisto 
Perustettu:  1966
Luokitus:  Maailmanperinnön aieluettelon kohde (d) (12. helmikuuta 2010) 
muokkaa - muokkaa wikitekstiä - muokkaa Wikidataa
Merun kansallispuisto on luonnonsuojelualue Kenian keskiosassa, noin 320 km koilliseen Nairobista. Sen kävijämäärät romahtivat 1980-luvulla, kun salametsästäjät hävittivät lähes kaikki puiston sarvikuonot.
Puistossa virtaa kolme suurta jokea, Tana, Ura ja Rojeweru, sekä lukuisia pienempiä vesiuomia. Siellä elää paljon norsuja, kirahveja ja puhveleita, ja lisäksi leijonia, virtahepoja, seeproja ja strutseja. Puistoon on istutettu isosarvikuonoja, joita on nykyisin noin 40.  Sarvikuonot ovat rajatulla alueella, ja niitä valvotaan ympäri vuorokauden.
Puiston pohjoisosassa kasvaa piikikästä pensaikkoa, länsiosassa harvaa puustoa ruohon seassa, jokivarsissa tiheää metsää ja muualla on avointa ruohomaastoa.
Joy Adamsonin kirja Vapaana syntynyt sijoittuu Merun kansallispuistoon. Kirjassa esiintyvän Elsa-leijonan hauta on puiston alueella.
Maskana

| Maskana |
| --- | --- |
 Maskana
 Koordinaatit: 35°57′47″N, 38°2′8″E 
Valtio:   Syyria
Maakunta:  Aleppo
Piirikunta:  Manbij
Väkiluku (2004):  15 477
Infobox OKVirheellinen NIMI-arvo: 
Maskana (arab. مسكنة‎) on kaupunki Pohjois-Syyriassa Eufratin varrella Aleppon itäpuolella. Sen asukasluku oli vuonna 2004 15 477.
Maantiede

Maskana sijaitsee Eufratjoen varrella Pohjois-Syyriassa Manbijin piirikunnassa noin 100 kilometriä Aleppon kaupungista itään. Alue on rajaseutua pohjoisen viljelykelpoisen tasangon ja etelän aavikkoalueen välillä.
Historia

Nykyisen Maskanan lähiseudulla on ollut ihmisasutusta jo pronssikaudelta. Lähistöllä on useita rauniokumpuja, kuten Tell Muraybat. Maskanan kautta kulkee vanha reitti Alepposta Eufratin vartta pitkin kohti Bagdadia ja paikkakunta on historiansa aikana  ollut usein eri armeijoiden sotaretkien varrella.
Nimi Maskana on johdettu sen syyriankielisestä nimestä Maškene. Stefanos Byzantionlainen mainitsee Maskanan Septimius Severuksen Parthian vastaisen sodan yhteydessä. Ennen islamin saapumista alueelle sen asukkaat kuuluivat Hadidin-heimoon. 500-luvulta lähtien seudulle asttuivat Anaza- ja Bakr-heimot. Edellisiä saapui myös muissa muuttoaalloissa myöhemmin.
Keskiajan arabimaantieteilijät eivät juuri viittaa Maskanaan sinänsä, vaan pelkästään Balisiin noin 4 kilometriä Maskanasta kaakkoon. Keskiajalla aluetta hallittiin Alepposta ja 1100-luvulta alueelle alkoivat ulottaa valtaansa Mosulin alueen turkkilaiset hallitsijat. Nur al-Dinin kuoltua seutu kärsi hajaannuksesta hänen seuraajiensa kausilla. Sama toistui Salah al-Dinin kuollessa. 1200- ja 1300-luvuilla alue kärsi puolestaan mongolien sodista.
1400-luvulla nykyistä Syyriaa hallitsivat Egyptin mamelukit. Itse paikkakunta lienee ollut vähämerkityksellinen. Mamelukkeja seurasivat osmanit, joiden kaudella seutua asuttivat paimentolaiset. Alois Musil kuvaili Maskanaa vuonna 1915 mainiten siellä sijainneen poliisiaseman, majatalon ja lähetintoimiston. Syyriasta tuli osmanivallan jälkeen Ranskan mandaattialue ja Maskanasta oman kadansa keskus. Vuonna 1945 Maskanan asukasluku oli 430.
Isis valtasi Maskanan Syyrian sisällissodan aikana vuonna 2014. Hallituksen joukot valtasivat sen takaisin vuonna 2017.
Väestö

Maskanan asukasluku oli Syyrian vuoden 2004 väestönlaskennan mukaan 15 477.
Dundalk

| Dundalk Dún Dealgan |
| --- | --- |

 Dundalk
 Koordinaatit: 54°0′32.4″N, 6°24′17.64″W 
Valtio:  Irlanti
Provinssi:  Leinster
Kreivikunta:  Louthin kreivikunta
Hallinto:  
 – Asutustyyppi:  Kaupunki
Väkiluku (2016):  39 004
 
 www.dundalk.ie 
Infobox OKVirheellinen NIMI-arvo: 
Dundalk (iiriksi Dún Dealgan) on kaupunki Leinsterin provinssissa Irlannin itärannikolla, ja se on maan kahdeksanneksi suurin kaupunki. Se sijaitsee lähellä Pohjois-Irlannin rajaa puolimatkassa Belfastin ja Dublinin välillä. Dundalk on Castletown-joen varrella.
Kaupungin paikalla on ollut asutusta neoliittiseltä kaudelta asti. Dundalk perustettiin normannien linnoitukseksi 1100-luvulla normannien Irlantiin saapumisen jälkeen, ja siitä tuli myöhäiskeskiajalla The Pale -alueen pohjoisin osa.
Kaupunkiin kehittyi 1800-luvulla panimo-, tislaamo-, tupakka-, tekstiili- ja konepajateollisuutta. Sen merkitys kasvoi sekä teollisuuden että kaupankäynnin keskuksena, koska kaupungista oli meriyhteys Liverpooliin ja raideyhteys Great Northern Railwayn osana. Ensin Irlannin jakautumisen ja myöhemmin myös Euroopan talousyhteisöön liittymisen myötä vähennyt teollisuus aiheuttivat kaupunkiin korkeaa työttömyyttä, mutta 2000-luvulla kaupunkiin on tullut työpaikkoja mm. farmaseuttiselle, teknologiselle ja finanssialalle.
Dundalkissa on yksi kolmannen asteen oppilaitos, Dundalk Institute of Technology. Kaupungin suurin teatteri, An Táin Arts Centre, sijaitsee kaupungintalolla, ja entisen tislaamon rakennuksiin kunnostetuissa tiloissa ovat Louthin kreivikunnan kirjasto sekä museo. Kaupungissa on myös jalkapallo-, rugby- ja golf-seurat sekä Dundalk Stadium, Irlannin ainoa joka sään ravirata.
Aiheesta muualla

Kuvia tai muita tiedostoja aiheesta Dundalk Wikimedia Commonsissa
Meidän poikamme ilmassa – me maassa

| Meidän poikamme ilmassa – me maassa |
| --- | --- |
 Elokuvan juliste.
Ohjaaja:  Erkki Karu
Käsikirjoittaja:  Erkki Karu
Tuottaja:  Erkki Karu
Säveltäjä:  Selim Palmgren Tapio Ilomäki (musiikin sovitus)
Kuvaaja:  Heikki Parkkonen, Eino Kari, Björn Soldan
Leikkaaja:  Erkki Karu
Pääosat:  Joel Rinne, Kaarlo Angerkoski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  2. joulukuuta 1934
Kesto:  121 min
Alkuperäiskieli:  suomi
Edeltäjä:  Meidän poikamme merellä
Aiheesta muualla
IMDb 
Elonet
Infobox OKVirheellinen NIMI-arvo: 
Meidän poikamme ilmassa – me maassa on Erkki Karun ohjaama suomalainen elokuva vuodelta 1934.
Karu ohjasi kolmen Meidän poikamme -propagandaelokuvan sarjan, josta tämä on kolmas. Aiemmat sarjan elokuvat Meidän poikamme ja Meidän poikamme merellä -elokuvat Karu ohjasi ja tuotti Suomi-Filmillä, josta hän siirtyi Suomen Filmiteollisuuden palvelukseen ja ohjasi tämän elokuvan yhtiön ensimmäisenä näytelmäelokuvana.
Meidän poikamme ilmassa -elokuvassa kuvataan Suomen ilmavoimien toimintaa. Mukana on ilmakuvaa sekä Haminasta että Viipurista. Kohtauksia on kuvattu myös Santahaminassa Helsingissä.[lähde? ] Suomen Filmiteollisuuden vuoden 1934 toimintakertomuksen mukaan: "Sotilaspiirien mukanaolosta oli tietenkin suuri apu tällaisen puolustusasiaa ajavan elokuvan luomisessa. Toisaalta taas tällaisten sivullisten voimien vaikutus tuntui haitallisena elokuvan valmistuksessa ja lisäksi se tuli suhteellisen kalliiksi."
Elokuva alkaa Helsingin Aliupseerien laulamalla "Lentäjän marssilla". Juoneksi siihen on rakennettu kaksi rakkaustarinaa, joiden henkilöitä esittävät Joel Rinne, Martta Kontula, Kaarlo Angerkoski ja Irja Simola. Mukana on myös tuore Miss Eurooppa Ester Toivonen.
Arviot

Aikalaisarvioijat suhtautuivat elokuvaan jokseenkin ristiriitaisesti. Elokuvaa sanottiin suoraan propagandaksi. Juonellisesti sitä pidettiin mitättömänä. Muuan myönteinen arvio kiittää elokuvan isänmaallista kasvatuksellista luonnetta ja toteaa, että siinä on sen pysyvä arvo ja merkitys. Myös kuvaus huomataan myönteisesti monessa arviossa.
Myöhemmän, televisioajan kriitikon mukaan elokuva sisältää tahattoman huumorin ohella armeijan ihannointia, tietoiskuja ja kauhukuvia. Paatoksellinen ilmaisu luo niistä kokonaisuuden, joka dokumentoi nautittavalla tavalla aikaa, sen arvoja ja asenteita.
Lentokoneita

Elokuvassa esiintyviä lentokoneita.[lähde? ] (Lähde: Luettelo tunnuksista)
SM-136 Letov S 218 A Smolik (alussa lentokoulutuskohtauksessa)
RI-154 Blackburn Ripon (isoja kellukekoneita joilla lennetään kilpaa)
GA-58 Gloster Gamecock II (lentää lentonäytöksessä, ja ilmataistelukohtauksessa jossa mm. 8:n koneen muodostelma)
SÄ-145 VL Sääski I, II tai IIA (rannalla kellukevarustuksessa)
JU-125 Junkers K43F (kellukevarustuksessa ilmataistelussa vihollisen pommikoneina)
Näyttelijät

| 0 | 1 | 2 |
| --- | --- | --- |
|  Joel Rinne  | … |  luutnantti Jarmo Kurki   |
|  Kaarlo Angerkoski  | … |  Erkki, väestönsuojelutarkastaja   |
|  Fritz-Hugo Backman  | … |  mekaanikko, ylikersantti Kalle Suulanen   |
|  Martta Kontula  | … |  Kerttu   |
|  Irja Simola  | … |  Aino   |
|  Hemmo Kallio  | … |  kunnanlääkäri, Erkin isä   |
|  Artturi Järviluoma  | … |  johtaja Halla, kaupunginvaltuuston puheenjohtaja   |
|  Oiva Turunen  | … |  väestönsuojelumyönteinen kaupunginvaltuutettu   |
|  Ester Toivonen  | … |  sisar Ester   |
|  Tyyne Jauri  | … |  mattopyykkäri   |
|  Eino Jurkka  | … |  valtuutettu Äes   |
|  Pirkko Raitio  | … |  mattopyykkäri   |
|  Kaija Suonio  | … |  vanhempi vaimo   |
|  Kyösti Erämaa  | … |  eversti   |
|  Eero Eloranta  | … |  Eino   |
|  Leevi Linko  | … |  Pekka   |
|  Georg Malmstén  | … |  kuoron solisti   |
|  Toivo Pohjakallio  | … |  kaupunginvaltuuston sihteeri   |
|  Otto Noro  | … |  pappa rakennustyömaalla   |
|  Eugen Malmstén  | … |  rakennustyömies   |
|  Hannes Veivo  | … |  rakennustyömies   |
|  Reino Wolanen  | … |  käsityöläinen, kaupunginvaltuuston jäsen   |
|  Hilja Jorma  | … |  kaupunginvaltuutettu   |
|  Jarl Malmstén  | … |  kaupunginvaltuutettu   |
|  Olavi Suominen  | … |  kaupunginvaltuutettu   |
|  Iivari Kainulainen  | … |  2. pirssiautonkuljettaja   |
|  Ansa Ikonen  | … |  nainen palkintojenjakotilaisuudessa / nainen väestönsuojassa   |
|  Laila Richter  | … |  nainen palkintojenjakotilaisuudessa   |
|  Liisa Nevalainen  | … |  nainen palkintojenjakotilaisuudessa   |
|  Eino Räisänen  | … |  väestönsuoja 12:n päällikkö   |
Mbulelo Mabizela

Mbulelo Mabizela (s. 16. syyskuuta 1980 Pietermaritzburg, Etelä-Afrikka) on eteläafrikkalainen jalkapalloilija, joka edustaa Tippeligaenissa pelaavaa Vålerengaa. Mabizelan pelipaikka on keskikenttäpelaaja.
Ennen siirtymistään Vålerengaan Mabizela on edustanut Mamelodi Sundownsia, Maritzburg Cityä ja Orlando Piratesia kotimaassaan ja Tottenhamia Englannissa. Hän on pelannut Etelä-Afrikan maajoukkueessa 40 ottelua ja tehnyt niissä kaksi maalia. 21-vuotiaana hänet nimitettiin myös Etelä-Afrikan kapteeniksi, jolloin hänestä tuli kaikkien aikojen nuorin maajoukkueen kapteeni.
Aiheesta muualla

Mabizela Vålerengan sivuilla (norjaksi)
Mabizela Voetbal International -tietokannassa (hollanniksi)
Meligalás

| Meligalás Μελιγαλάς |
| --- | --- |
 Kunnallisyksikön sijainti
 Meligalás
 Koordinaatit: 37°13′27″N, 21°58′11″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Oichalía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440401
Väkiluku (2011):  3 385
 – Kylä­yhdys­kunta:  1 296
 – Kylä:  1 296
Aikavyöhyke:  UTC+2
 – Kesäaika:  UTC+3
Rekisterikilpi:  ΚΜ
Infobox OKVirheellinen NIMI-arvo: 
Meligalás (kreik. Μελιγαλάς) on Kreikan kylä sekä samanniminen Oichalían kunnan kunnallisyksikkö (Δημοτική Ενότητα Μελιγαλά, Dimotikí Enótita Meligalá) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 3 385 ja varsinaisen Meligaláksen kylän väkiluku 1 296 (vuonna 2011). Meligalás on Oichalían kunnan kuntakeskus.
Meligaláksen kylä, suomeksi ”Hunajamaito”, sijaitsee noin 25 kilometriä Kalamátasta luoteeseen. Meligalás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Andanían, Dórion ja Eíran kanssa, jolloin se muuttui uuden kunnan kunnallisyksiköksi.
Kunnallisyksikön osat

Meligaláksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Anthoúsa | Anthoúsa | 139 |
| Kallirrói | Kallirrói | 273 |
| Magoúla | Magoúla | 97 |
| Meligalás | Meligalás | 1 296 |
| Míla | Kástro | 8 |
| Míla | Míla | 68 |
| Neochóri Ithómis | Krontirés | 21 |
| Neochóri Ithómis | Neochóri | 211 |
| Políchni | Políchni | 156 |
| Skála | Skála | 251 |
| Skála | Stathmós | 167 |
| Stenýklaros | Stenýklaros | 46 |
| Tsoukalaíika | Tsoukalaíika | 306 |
| Zevgolateío | Zevgolateío | 346 |
Yhteensä: 3 385
Aiheesta muualla

Kuvia tai muita tiedostoja aiheesta Meligalás Wikimedia Commonsissa
Marzi Nyman

| Marzi Nyman> Henkilötiedot |
| --- | --- |
Syntynyt: 12. tammikuuta 1979 (ikä 45)
Muusikko
Tyylilajit:  pop rock jazz
Soittimet:  Fender Stratocaster/Duesenberg Starplayer
Yhtyeet:  Hemma Beast Tekniikan ihmelapset UMO Jazz Orchestra Iiro Rantala New Trio GG Caravan
Levy-yhtiöt:  EMI
  [ Muokkaa Wikidatassa ] [ ohje ]  
Markus ”Marzi” Nyman  (s. 12. tammikuuta 1979 Lohja) on suomalainen kitaristi, joka on esiintynyt useiden eri kokoonpanojen kanssa, muun muassa Nylon Beatissa vuosina 1999–2001, Hemma Beastissä, UMO Jazz Orchestrassa, Husbandissa, Iiro Rantala New Triossa ja GG Caravanissa. Hän aloitti opinnot Sibelius-Akatemian jazz-osastolla vuonna 1998. Nyman valittiin vuonna 2003 Pori Jazzin vuoden taiteilijaksi.
Ura

Nyman soitti pianoa kymmenen vuotta, ennen kuin alkoi varsinaisesti soittaa kitaraa. Hän harjoitteli kitaransoittoa Jarmo Saaren opetuksessa Tapiolan lukion musiikkilinjalla. Lukioikäisenä hän soitti jo Nylon Beatin taustayhtyeessä. Nyman sai medianäkyvyyttä esiintyessään Joonas Hytönen Show’ssa Lenni-Kalle Taipaleen yhtyeen vakiojäsenenä. 2000-luvun alussa Nyman toimi Apulannan keikkakitaristina.
Nyman on säveltänyt musiikkia elokuviin, kuten Keisarikunta, jonka soundtrackilla hän myös johti orkesteria. Hänen muita sävellyksiään ovat Tapiola Sinfonietalle tehty Sähkökitarakonsertto ja Lahden urkuviikoille tilattu Konsertto uruille, sähkökitaralle, jousikvartetille, alppitorvelle ja Harley-Davidson moottoripyörälle.
Nyman julkaisi sooloalbuminsa vuonna 2006. Marzi-levyllä hänen kanssaan soittavat basisti Harri Rantanen ja rumpali Anssi Nykänen, jotka ovat Nymanin kanssa esiintyneet kokoonpanossa Marzi Nyman trio. Albumilta julkaistiin singlenä kappale ”Outo tyttö”. Positiivisesti vastaanotettu albumi kävi korkeimmillaan Suomen virallisen albumilistan 17. sijalla  Nyman valittiin vuonna 2012 Espoo Big Bandin vakituiseksi kapellimestariksi.
Joissakin kokoonpanoissa Nyman on vaikuttanut myös säveltäjänä, kuten GG Caravanissa.
Yksityiselämä

Nyman on naimisissa näyttelijä Hanna Vahtikarin kanssa ja heillä on kaksi tytärtä. He ovat myös työskennelleet yhdessä tekemällä muun muassa Kuin raivo äiti -musiikkinäytelmän vuonna 2019. Nymanin isä on suomalainen kirjailija ja rovasti Hannu Nyman. Äiti on kirjailija Maija Nyman. Markuksella eli Marzilla on kaksi veljeä, vanhempi Juhana ja nuorempi Matias.
Levyt

Marzi (EMI,  2006)
Kelluva katedraali (Kaskelotti Records,  2018)
Palkinnot ja tunnustukset

Teosto-palkinto 2006 yhdessä Sampo Haapamäen kanssa.
Pori Jazzin Vuoden taiteilija 2003
Espoon kulttuuripalkinto 2014 (jaettu)
Aiheesta muualla

Marzi Nyman Elonetissä.
Mbour

| Mbour M’Bour |
| --- | --- |
 Veneitä Mbourin rannalla
 Mbour
 Koordinaatit: 14°25′N, 16°58′W 
Valtio:  Senegal
Alue:  Thiès
Departementti:  Mbour
Väkiluku (2016):  252 645
Infobox OKVirheellinen NIMI-arvo: 
Mbour eli M'Bour on rannikkokaupunki Senegalissa Thièsin alueella. Vuonna 2016 siellä oli maan tilastokeskuksen mukaan 252 645 asukasta. Mbour sijaitsee valtameren rannalla noin 80 kilometriä Dakarista etelään, ja se on Petite-Côte-nimellä kutsutun rannikkoalueen tärkein kaupunki. Sen tärkeimpiä elinkeinoja ovat turismi, kalastus ja maapähkinäöljyn tuotanto.
Aiheesta muualla

Kuvia tai muita tiedostoja aiheesta Mbour Wikimedia Commonsissa
Meliboia

Meliboia viittaa kreikkalaisessa mytologiassa kahteen eri henkilöön.